
ANUNȚ CONCURS
Direcția generală de asistență socială Constanța
[bookmark: _Hlk131490940]organizează concurs pentru ocuparea a două posturi contractuale de execuție vacante de infirmieră, nivel studii G din cadrul Cabinetului medical, Căminul pentru persoane vârstnice

Infirmieră, nivel studii G – 2 posturi vacante
Condiții specifice:
· [bookmark: _Hlk127453549]Nivel studii: studii generale absolvite cu certificat de absolvire a învățământului gimnazial;
· Vechime: minimum 6 luni în funcția de infirmieră;
· Avize/cursuri/specializări: certificat de calificare profesională de infirmieră;
· durata timpului de muncă: normă întreagă, repartizarea programului fiind în ture 12/24, 12/48;
· durata contractului individual de muncă: perioadă nedeterminată;
Concursul va consta în 3 etape, astfel:
[bookmark: _Hlk131433292][bookmark: _Hlk240984682]-  selecţia dosarelor de înscriere: 16-19.10.2026;
[bookmark: _Hlk127192665]-  proba practică: 26.10.2026, ora 10:00;
- interviul: se susține într-un termen de 4 zile lucrătoare de la data susținerii probei practice. Data și ora susținerii interviului se afișează obligatoriu odată cu rezultatele la proba practică.
Termenul în care se afișează rezultatele pentru selecția dosarelor de înscriere, proba practică și interviu este de 1 zi lucrătoare de la expirarea termenului prevăzut pentru fiecare probă de concurs.
După afișarea rezultatelor obținute la selecția dosarelor de înscriere, proba practică și interviu, după caz, candidații nemulțumiți pot depune contestație la Serviciului resurse umane și organizare personal, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei practica și al interviului, sub sancțiunea decăderii din acest drept.
        Rezultatele finale se afișează în termen de o zi lucrătoare de la data afișării rezultatelor soluționării contestațiilor pentru ultima probă.
        Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se codul numeric pentru identificare atribuit fiecărui candidat.
[bookmark: _Hlk177374465]Proba practică se va desfășura la sediul Căminului pentru persoane vârstnice, din str. Unirii, nr. 104, mun. Constanța, jud. Constanța și interviul se va desfășura în sala de ședințe, etajul I, la sediul Direcției generale de asistență socială Constanța din str. Unirii nr. 104, mun. Constanța, jud. Constanța.
Poate ocupa un post vacant persoana care îndeplinește condițiile generale de ocupare a unei funcții contractuale, conform art. 15 din Regulamentul-cadru aprobat prin H.G. nr. 1336/2022, cu modificările și completările ulterioare și cerințele specifice prevăzute la art. 542 alin. (1) și (2) din O.U.G. nr. 57/2019, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).


În vederea participării la concurs, candidații vor depune în termen de 10 zile lucrătoare  de la data afișării anunțului, respectiv până la data de 15.10.2026, inclusiv, ora 16:00, la sediul Direcției generale de asistență socială din str. Unirii, nr. 104, mun. Constanța, jud. Constanța, Biroul nr. 8 (Serviciul resurse umane și organizare personal) dosarul de concurs, care va conține în mod obligatoriu următoarele:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea  unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrata, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverința medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european;
j) certificat de calificare profesională de infirmieră.
Modelul orientativ al adeverinței menționate la lit. e) este prevăzut în anexa nr. 3 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
Adeverința care atestă starea de sănătate conține, în clar, numărul, data, numele  emitentului și calitatea acestuia, în formatul standard stabilit prin ordin al Ministrului Sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Certificatul de cazier judiciar sau, după caz, extrasul de pe cazierul judiciar, poate fi înlocuit cu o declarație pe propria răspundere privind antecedentele penale. In acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul certificatului de cazier judiciar sau, după caz, extrasului de pe cazierul judiciar, anterior datei de susținere a probei practice. 
Copiile de pe actele prevăzute mai sus de la lit. b) – e) și lit. j), precum și copia certificatului de încadrare într-un grad de handicap, se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs. 
	 Prin raportare la nevoile individuale, candidații cu dizabilități înscriși la concurs, pot înainta comisiei de concurs, până în ultima zi de depunere a dosarelor, o propunere privind instrumentele necesare pentru asigurarea accesibilității probelor de concurs. 
	Relaţii suplimentare se pot obţine de luni până joi între orele 9:00 – 16:00 și vineri între orele 9:00 – 12:00, la nr. de tel. 0341.180.112 la Biroul nr. 8 (Serviciul resurse umane și organizare personal).

[bookmark: _Hlk131492218]Atribuții specifice pentru funcțiile contractuale de execuție vacante de infirmieră, nivel studii G din cadrul Cabinetului medical, Căminul pentru persoane vârstnice:
· Se deplasează și îndeplinește atribuțiile specifice postului în orice unitate din cadrul Direcției Generale de Asistență Socială Constanța, conform dispozițiilor conducerii;
· Se integrează în graficul de lucru și predă în scris schimbului următor toate problemele deosebite constatate în teren;
· Execută indicațiile asistentei medicale privind igiena beneficiarilor, cu calm, răbdare și înțelegere;
· Efectuează băi parțiale și generale, ori de câte ori este necesar, dar nu mai puțin de o baie generală pe săptămână;
· Taie unghiile beneficiarilor, respectând normele de igienă și siguranță;
· Îmbracă și dezbracă beneficiarii cu probleme locomotorii, asigurând confortul și siguranța acestora.
· Face paturile beneficiarilor și asigură ordinea în spațiul personal al acestora;
· Schimbă lenjeria de pat ori de câte ori este nevoie, în special pentru beneficiarii dependenți;
· Este interzisă folosirea lenjeriei deteriorate;
· Hrănește și hidratează beneficiarii imobilizați la pat, respectând indicațiile medicale și regimurile alimentare;
· Spală, degresează și dezinfectează  vesela beneficiarilor care servesc masa în cameră, cu simț de răspundere și respectând normele de igienă;
· Răspunde de vestiarele beneficiarilor dependenți și de buna organizare a acestora;
· Colectează lenjeria murdară în zilele stabilite de conducere și o predă la spălătorie pe bază de semnătură; ridică lenjeria curată tot pe bază de semnătură;
· Insușirea oricărui bun personal al beneficiarului constituie abatere disciplinară gravă și atrage desfacerea contractului de muncă; în funcție de gravitate, fapta poate fi sesizată organelor judiciare.
· Semnalează imediat cabinetului medical orice problemă observată în teren (stare de sănătate, modificări comportamentale, risc) ;
· Asigură transportul beneficiarilor imobilizați cu targa sau căruciorul, în condiții de siguranță;
· Se ocupă de pregătirile necesare în caz de deces, conform procedurilor interne;
· Răspunde la solicitările beneficiarilor cu calm, respect și înțelegere;
· Are obligația de a manifesta o comportare demnă, respectuoasă și profesionistă față de beneficiari.
· Sunt interzise discuțiile neprincipiale, jignitoare sau nepotrivite cu beneficiarii;
· Este interzisă sederea nejustificată în camerele beneficiarilor;
· Este interzisă primirea de foloase necuvenite din partea beneficiarilor sau a altor persoane; nerespectarea acestei obligații atrage desfacerea contractului de muncă;
· Nu dezvăluie informații referitoare la situația personală, familială, economică sau medicală a beneficiarilor;
· Respectă normele privind protecția datelor cu caracter personal și confidențialitatea informațiilor;
· Folosește obligatoriu echipamentul de protecție; este interzisă înstrăinarea acestuia;
· Respectă normele de igienă, securitate și sănătate în muncă, precum și regulile PSI;
· Menține o igienă personală corespunzătoare (uniformă curată, bonetă, încălțăminte adecvată).

Secretar comisie concurs,
                                               





[bookmark: _Hlk131431936]Bibliografie – Infirmieră, nivel studii G – 2 posturi vacante:
1. ”Programul național de pregătire a infirmierelor” editat de OAMGMAMR, 2012 – Note de curs;
2. Legea nr. 53/2003 privind Codul muncii, republicată, cu modificările și completările ulterioare, art. 247-252;
3. Legea nr. 319/2006 a securității și sănătății în muncă, cu modificările și  completările ulterioare, Capitolul IV;
4. O.U.G. nr. 57 din 3 iulie 2019 privind Codul administrativ, cu modificările și completările ulterioare, art. 368.

[bookmark: _Hlk177112288]Tematica – Infirmieră, nivel studii G – 2 posturi vacante:
1. Reglementări privind Noțiuni de prim ajutor, Reglementări privind schimbarea lenjeriei de pat și a lenjeriei personale, Reglementări privind alimentarea activă și pasivă, Reglementări privind transportul și însoțirea pacienților, Reglementări privind mobilizarea pacientului, Reglementări privind toaleta pacientului. Igiena corporală și vestimentară, Reglementări privind poziția pacientului în pat, Reglementări privind prevenirea escarelor;
2. Reglementări privind răspunderea disciplinară;
3. Reglementări privind obligațiile lucrătorilor;
4. Reglementări privind principii aplicabile conduitei profesionale a funcționarilor publici și personalului contractual din administrația publică.

